Guten Morgen, wie geht's euch? **😊**

Skrajni čas je, da se premaknemo na novo poglavje, zato odpri U na str. 66 in 67.

Preberi besedilo v U str. 66 (rdeč okvirček). Če želiš, ga lahko poskusiš prebrati tudi naglas.

V zvezek napiši naslov **Die Nachbarn von Familie Weigel** in datum **2. 4.**

Zapiši NEM besede in v SLO prevodu (spodaj) poišči ustrezne prevode. Dva primera sta narejena, nadaljuj pa sam. Rešitve dobiš in preveriš jutri.

die Nachbarn = sosedje

der Nachbar = sosed

und zwar =

arbeiten (arbeitet) =

sprechen (spricht) =

verkaufen (verkauft) =

das Restaurant =

das Leben =

gefallen (gefällt ihm) =

leben =

*Rafael Martinez je sosed družine Weigel. Prihaja iz Španije, in sicer iz Barcelone. Že 10 let dela v Augsburgu in nemško govori perfektno. Kaj gospod Martinez dela v Augsburgu? Prodaja španske specialitete. Ima restavracijo v centru: imenuje se »Casa de Tapas«. Gospod Martinez ima dva otroka: Fernando, 15, in Carmen, 12.*

*Življenje v Nemčiji mu je res všeč, ampak njegova žena bi raje živela v Španiji.*

Sedaj naredi naloge U 66+67/1abcd

* a.naloga – Določi, ali je trditev pravilna (R – richtig) ali napačna (F – falsch). Poišči, v kateri vrstici najdeš dokaz za tvojo odločitev (zato so v NEM besedilu zraven številke 5, 10 in 15 – da ti pomagajo pri štetju vrstic).
* b.naloga – Besede iz okvirčkov postavi na prava mesta v besedilu – delaj s svinčnikom in kasneje poradiraj (da ne delaš usluge učencem naslednje leto).
* c.naloga – Rešeno besedilo prepiši v zvezek. Podčrtaj vstavljene besede. Pazi na velike in male začetnice ter ločila.
* d.naloga – Vprašanja prepiši v zvezek in nanje odgovori.

Za DN reši vaje v U 64/18-21.

* Pri vseh živalih pazi na veliko začetnico.
* Pri 18. nalogi vsaki živali določi še slovnični spol (die, der, das).
* Pri 20. nalogi ne risat »špagetov«, ampak zapiši stavke.
* Pri 21. nalogi pazi – včasih je ein/eine/število, včasih die/der/das, včasih nič od tega.

Današnji zapis v zvezku (vajo in DN) slikaj in pošlji na tina.rajhman@oskoroskabela.si.



Tudi te dni si vzemi čas in poglej kakšno nemško serijo na A-kanalu.

Jutri (PET 3. 4.) jih imaš cel kup. Ob 12:55 so Gorski reševalci, 13:45-15:20 pa sledita dva dela akcijske serije Alarm za Kobro 11.

Če bo vreme slabo, imaš Alarm za Kobro 11 tudi v SOB od 11:05 naprej.

V PON 6. 4. pa nas na POP TV ob 20:00 čaka nova sezona Gorskega zdravnika.

Seveda pa malo zdrave pameti – poglejte kakšno serijo, ne pa kampirati pred televizorjem 😊